**Județul Călărași Comuna Alexandru Odobescu Consiliul Local**

**H O T Ă R Â R E**

**privind aprobarea anularii obligațiilor bugetare restante, datorate bugetelor locale si procedura de acordare a anularii accesoriilor cu respectarea dispozițiilor art. II-IX, datorate bugetului local de către contribuabilii de pe raza UAT Alexandru Odobescu, Consiliul local al comunei Alexandru Odobescu, județul Călărași**

Consiliul Local al comunei Alexandru Odobescu, întrunit in ședința ordinară de lucru,

Având în vedere: - referatul de aprobare al Primarului comunei Alexandru Odobescu nr.4276/10.09.2024;

* raportul de specialitate al compartimentului financiar – contabil – (impozite si taxe) nr. 4278/10.09.2024;
* art. II - X din OUG 107/04.09.2024 pentru reglementarea unor masuri fiscal-bugetare;
* art. 20, alin.(l), lit. „b” din Legea nr. 273/2006 privind finanțele publice locale, modificata si completata;
* Art. X și XVI din Ordonanța de Urgență nr. 107 din 4 septembrie 2024 pentru reglementarea unor măsuri fiscal-bugetare în domeniul gestionării creanțelor bugetare și a deficitului bugetar pentru bugetul general consolidat al României în anul 2024, precum și pentru modificarea și completarea unor acte normative;
* Ordinului nr. 5521 din 16 septembrie 2024 pentru aprobarea Procedurii de anulare a unor obligații bugetare;
* Legea nr. 227 din 8 septembrie 2015 privind Codul fiscal, cu modificările și completările ulterioare - Titlul IX – Impozite și Taxe Locale

In temeiul:

art. 129 alin. (4) lit. c) și art. 196 alin.(l), lit. a) din OUG nr. 57/2019 privind Codul administrativ, cu modificările și completările ulterioare, ,

**HOTĂRĂSTE:**

**Art. 1**. (1) Se aprobă anularea obligațiilor bugetare principale, restante la data de 31.08.2024 si obligațiilor de plata accesorii pentru obligațiile restante la data 31.08.2024 inclusiv, datorate bugetului local al Comunei Alexandru Odobescu, în situația în care acestea sunt stinse în procent de 50% până la data depunerii cererii de anulare, dar nu mai târziu de data de 25 noiembrie 2024 pentru debitorii, persoane fizice, care înregistrează obligații bugetare principale restante la data de 31 august 2024 inclusiv în cuantum mai mic de 5.000 lei inclusiv;

* 1. Se aprobă Procedura de acordare a anularii accesoriilor cu respectarea dispozițiilor art. II – IX din Ordonanței nr. 107/04.09.2024 pentru reglementarea unor masuri fiscal-bugetare, conform Anexei la prezenta hotărâre.
	2. Procedura de anulare a accesoriilor se va desfășura conform prevederilor art. II-XVI din Ordonanța de Urgență nr. 107 din 4 septembrie 2024 pentru reglementarea unor măsuri fiscal-bugetare în domeniul gestionării creanțelor bugetare și a deficitului bugetar pentru bugetul general consolidat al României în anul 2024, precum și pentru modificarea și completarea unor acte normative, coroborată cu prevederile Ordinului nr. 5521 din 16 septembrie 2024 pentru aprobarea Procedurii de anulare a unor obligații bugetare iar cererile depuse vor fi analizate de către Compartimentul Impozite și Taxe Locale, care va decide asupra aprobării sau respingerii acestora

 **Art. 2**. Prevederile procedurii aprobate la art.1 se aplică de la data intrării în vigoare a prezentei hotărâri, până la data de 25 noiembrie 2024. **Art. 3.** Se aprobă anularea dobânzilor, penalităților și a tuturor accesoriilor aferente obligațiilor bugetare principale, restante la data de 31 august 2024 inclusiv, dacă este respectată condiția de la Art. 1, pentru debitorii, persoane fizice, care înregistrează obligații bugetare principale restante la data de 31 august 2024 inclusiv în cuantum mai mic de 5.000 lei inclusiv. **Art. 4.** Se aprobă anularea unui procent de 25% din obligațiile bugetare principale, restante la data de 31 august 2024 inclusiv, în situația în care acestea sunt stinse în procent de 75% până la data depunerii cererii de anulare, dar nu mai târziu de data de 25 noiembrie 2024, pentru debitorii, persoane fizice, care înregistrează obligații bugetare principale restante la data de 31 august 2024 inclusiv în cuantum mai mare de 5.000 lei.

 **Art. 5.** Se aprobă anularea dobânzilor, penalităților și a tuturor accesoriilor aferente obligațiilor bugetare principale, restante la data de 31 august 2024 inclusiv, dacă este respectată condiția de la Art. 3, pentru debitorii, persoane fizice, care înregistrează obligații bugetare principale restante la data de 31 august 2024 inclusiv în cuantum mai mare de 5.000 lei.

**Art. 6**. Prezenta hotărâre se comunică prin grija Secretarului general al comunei, în termenul prevăzut de lege, Instituției Prefectului — Județul Călărași, primarului comunei Alexandru Odobescu, Compartimentului financiar-contabil ( impozite, taxe locale) și comunicare în vederea aducerii la îndeplinire, urmând a fi adusă la cunoștință publică prin afișare la avizierul Primăriei comunei Alexandru Odobescu și prin publicarea pe site-ul oficial al primăriei, în Monitorul Oficial Local, în format electronic, la adresa https://primariaodobescu.ro.

Președinte ședință, Contrasemnează - Secretar general,

**Manea Virgil** **Doinita ILIE**

Nr.69

Adoptată la comuna Alexandru Odobescu

 Astăzi 24.09.2024

 Adoptată cu 9 voturi pentru , împotrivă **0** , abțineri 0